Gruppebilde av deltakerne i Fridtjof Nansens ekspedisjon på ski over Grønland. Fra venstre Ole Nilsen Ravna (1841–1906), Nansen (1861-1930), kaptein Otto Sverdrup (1854-1930), Kristian Kristiansen (1865-1943), Oluf Christian Dietrichson (1856-1942) og Samuel Balto (1862-1922). Mennene krysset Grønland på ski fra øst- til vestkysten i løpet av 42 dager høsten 1888 og overvintret i Godthåb etter ferden. Foto: Ludwik Szacinski/Nasjonalbiblioteket, 1889 
Samuel Balto (til venstre) sammen med Ole Nilsen Ravna. Tegning etter foto 1890.
**Samuel Johannesen Balto** (født 5. mai 1861, død 1921) var en norsk-samisk oppdager og eventyrer. Balto var same fra Karasjok og ble i 1888 rekruttert av 26 år gamle Fridtjof Nansen til en ekspedisjon til Grønland. Ekspedisjonen bestod for øvrig av Otto Sverdrup, Oluf Dietrichson, Ole Nilsen Ravna og Kristian Kristiansen. På grunn av isforholdene lyktes det ikke å komme i land da de ankom til Grønlands østkyst med selfangerskuta «Jason»; de drev i flere døgn på et isflak sørover langs kysten. Det var dramatisk da det blåste opp om natten mens Sverdrup holdt vakt ved teltet på isflaket. Etter å ha kommet inn til land, rodde og seilte de i to små båter i tolv døgn nordover langs østkysten. På ski forlot de Umivik 15. august 1888, de krysset Grønland fra øst mot vest og ankom til Ameralikfjorden på vestkysten 29. september 1888. Dette er den første dokumenterte kryssingen av Grønland. Etter hjemkomsten utgav Balto en bok om ekspedisjonen på samisk.

Balto emigrerte senere til USA sammen med en stor gruppe samer som ble ansatt som reinvoktere, og han ble senere gullgraver.

Sledehunden Balto, berømt for transport av medisin mot difteri til den isolerte byen Nome i Alaska i 1925, var oppkalt etter Samuel Balto. I Central Park i New York står en statue av denne sledehunden. Hunden ble utstoppet og befinner seg ved Naturhistorisk museum i Cleveland, Ohio. Det er laget tre filmer om hunden Balto: Animasjonsfilmen *Balto* fra 1995 og oppfølgerne *Balto og Ulveflokken* fra 2002 og *Balto III: Wings of change* fra 2004.

* Deltakerne i Nansens grønlandsekspedisjon 1888: Ole Nilsen Ravna, Otto Sverdrup, Nansen, Kristian Kristiansen, Oluf Christian Dietrichson og Samuel Balto. Foto: Siems & Co/NasjonalbiblioteketDeltakerne i Nansens grønlandsekspedisjon 1888: Ole Nilsen Ravna, Otto Sverdrup, Nansen, Kristian Kristiansen, Oluf Christian Dietrichson og Samuel Balto. Foto: Siems & Co/Nasjonalbiblioteket
* Samuel Balto og de andre grønlandsfarerne sammen med passasjerer ombord i DS «Kong Carl» på vei hjem til Christiania 1889. Foto: Ludwik Szacinski/NasjonalbiblioteketSamuel Balto og de andre grønlandsfarerne sammen med passasjerer ombord i DS «Kong Carl» på vei hjem til Christiania 1889. Foto: Ludwik Szacinski/Nasjonalbiblioteket

Referanser
----------

1. ↑   NUKAT, oppført som Samuel J. Balto, NUKAT autoritetspost n2011223715[Hentet fra Wikidata]
2. ↑   BIBSYS, oppført som Samuel J. Balto, NORAF-ID 90336453, besøkt 9. oktober 2017[Hentet fra Wikidata]
3. ↑  «Karasjok 1885–1906 Ministerialbok». Riksarkivet. Besøkt 2. august 2007.
4. ↑  Norsk Polarhistorie
5. ↑  Einar-Arne Drivenes og Harald Dag Jølle

Litteratur
----------

* Einar-Arne Drivenes og Harald Dag Jølle, red. (2004). *Norsk Polarhistorie*. I. Gyldendal. ISBN 82-05-32654-1.

Eksterne lenker
---------------

* (en) Samuel Balto – kategori av bilder, video eller lyd på Commons Rediger på Wikidata
* Biografiside om Samuel Balto på polarhistorie.no

  


|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** LCCN **·** ISNI **·** KulturNav
 |